Source: http://docplayer.fi/3361772-Potilaskuluttaja-terveysmarkkinoilla.html
Timestamp: 2017-08-20 23:31:34+00:00
Document Index: 2111343

Matched Legal Cases: ['kko ', 'kko ', 'kko ', 'kko ', 'kko ', 'kko ']

Potilaskuluttaja terveysmarkkinoilla - PDF
Potilaskuluttaja terveysmarkkinoilla
Download "Potilaskuluttaja terveysmarkkinoilla"
1 HELENA TUORILA Potilaskuluttaja terveysmarkkinoilla Yksityisten terveydenhuoltopalvelusten käyttäjien oikeuksien toteutuminen lääkäriasemien asiakaspalvelussa English summary Tampereen yliopisto Tampere 2000
2 Potilaskuluttaja terveysmarkkinoilla Acta Universitatis Tamperensis 764
3 AKATEEMINEN VÄITÖSKIRJA Tampereen yliopisto, sosiaalipolitiikan laitos Myynti Tampereen yliopiston julkaisujen myynti PL Tampere Puh. (03) Fax (03) Kannen suunnittelu Juha Siro Acta Universitatis Tamperensis 764 ISBN ISSN Acta Electronica Universitatis Tamperensis 52 ISBN X ISSN X Tampereen Yliopistopaino Oy Juvenes Print Tampere 2000
4 HELENA TUORILA Potilaskuluttaja terveysmarkkinoilla Yksityisten terveydenhuoltopalvelusten käyttäjien oikeuksien toteutuminen lääkäriasemien asiakaspalvelussa AKATEEMINEN VÄITÖSKIRJA Esitetään Tampereen yliopiston yhteiskuntatieteellisen tiedekunnan suostumuksella julkisesti tarkastettavaksi Tampereen yliopiston Pinnin kiinteistön Paavo Koli -salissa, Kehruukoulunkatu 1, Tampere, lauantaina 26. päivänä elokuuta 2000 klo 12. English summary Tampereen yliopisto Tampere 2000
5 ESIPUHE Kiinnostukseni terveydenhuoltopalveluksiin perustuu siihen faktaan, että kaikki ihmiset tarvitsevat niitä säännöllisesti tai satunnaisesti. Osa kansalaisista käyttää ensisijaisesti julkisen sektorin tuottamia palveluksia ja osa taas kääntyy mieluummin yksityisen sektorin puoleen. Suurin osa kansalaisista sukkuloi näiden kahden sektorin välillä tarpeiden vaatimalla tavalla. Yksityisen ja julkisen sektorin tarjoamien palvelusten laatuun ja asiakaspalveluun liittyy monenlaisia myyttejä. Näiden myyttien perusteella kiinnostuin nimenomaan yksityisistä terveydenhuoltopalvelusten tarjoajista. Myyttien tutkiminen sellaisenaan ei kuitenkaan herättänyt niin paljoa kiinnostusta kuin tiedon hankkiminen siitä, miten yksityisten terveydenhuoltopalvelusten käyttäjät kokevat ja käsittävät oikeuksiensa toteutumisen yksityisten lääkäriasemien asiakaspalvelussa. Tutkimusta ovat taloudellisesti tukeneet Suomen Kulttuurirahasto, Tamperelaisen tutkimustyön tukisäätiö, Tampereen Yliopiston Tukisäätiö ja Sotainvalidien veljesliiton Etelä-Pohjanmaan piiri ry:n naisjaosto, joita kaikkia kiitän saamastani tuesta. Tutkimuksen mahdollistumisesta kiitän tutkimukseen osallistuneiden tamperelaisten hammaslääkäri- ja lääkäriasemien henkilökuntaa ja asiakkaita. Kuluttajavalituslautakunnasta kiitän ylitarkastaja Kirsi-Marja Piikkiä ja arkistonhoitaja Oili Kukkolaa. Tutkimuksen ohjauksesta, virikkeellisistä keskusteluista ja eri käsikirjoitusversioiden kommentoimisesta kiitän tutkimukseni ohjaajana toiminutta yliassistentti Jari Heinosta, professori Heikki Lehtosta, lehtori Ranja Aukeeta, tutkimuspäällikkö Juha Teperiä, erikoistutkija Timo Karjalaista, professori Juha Kääriäistä, kehittämispäällikkö Mikko Mäntysaarta, professori Hannu Kuuselaa ja professori Briitta Koskiaho-Cronströmiä. Väitöskirjani esitarkastajina toimineita professori Päivi Åstedt-Kurkea ja professori Juha Kinnusta kiitän käsikirjoitukseni viimeistelyvaiheessa saamistani asiantuntevista kommenteista. Oman erityisen kiitoksensa ansaitsevat vanhempani ja Timo loppumattomasta ja vilpittömästä kannustuksesta. Lopuksi haluan kiittää kaikkia niitä tässä erikseen nimeltä mainitsemattomia henkilöitä, jotka ovat vuosien mittaan tavalla tai toisella edesauttaneet väitöskirjani valmistumista. Tämä tutkimus on merkinnyt askel askeleelta myötä- ja vastoinkäymisten kautta tapahtunutta yhden tien loppuun asti kulkemista ja seuraavan aloittamista. Kannistossa kesäkuussa 2000 Helena Tuorila
6 Tiivistelmä Tutkin tutkimuksessa, miten potilaskuluttajat kokevat ja käsittävät terveydenhuoltopalvelusten tarjontaan liittyvien oikeuksiensa toteutumisen yksityisten lääkäriasemien asiakaspalvelussa. Tulokset auttavat ymmärtämään, miten potilaskuluttajat jäsentävät asiakaspalvelua ja muodostavat tulkintansa oikeuksien toteutumisesta. Tutkimus kaventaa osaltaan aukkoa yksityisten terveydenhuoltopalvelusten käyttäjien oikeuksien toteutumista koskevassa tutkimustiedossa. Tutkimus perustuu 47 potilaskuluttajan haastatteluun ja 104 kuluttajavalituslautakuntaan yksityisistä terveydenhuoltopalveluksista tehtyyn valitukseen. Empiiristen aineistojen kvalitatiivisessa analysoinnissa simuloituvat fenomenologiselle tutkimusotteelle leimalliset periaatteet. Tutkimustulosten perusteella yksityisten terveydenhuoltopalvelusten saavutettavuuteen liittyvät merkitykset osoittavat, että potilaskuluttajien subjektiiviset näkemykset palvelusten saamisen nopeudesta ja tarvittavista tutkimus- ja hoitotoimenpiteistä ohjaavat heidät yksityiselle sektorille. Muiden potilaskuluttajien suositukset toimivat tehokkaampana palvelusten tarjoajien tekemien tutkimus- ja hoitotoimenpiteiden mainontana kuin kuluttajavalistukseksi jäävä mainonta. Terveydenhuoltopalvelusten hankkimiseen sisältyvien oikeuksien toteutumiselle annettujen merkitysten mukaan potilaskuluttajat arvioivat odotusten täyttymisen kautta tutkimus- ja hoitotoimenpiteiden lopputulosta. Kohtelun laatua potilaskuluttajat arvioivat saamansa vilpittömän huomion määrän perusteella. Riittävän tiedon saaminen palvelusten hankinnassa edellyttää potilaskuluttajilta pakkoaktiivisuutta tiedonhankinnassa. Itsemääräämisen osalta potilaskuluttajat kantavat vastuun siitä, että he siirtävät päätöksenteon tutkimus- ja hoitotoimenpiteistä lääkärille. Terveydenhuoltopalvelusten jälkihoitoon sisältyvät merkitykset osoittavat, että potilaskuluttajat kyseenalaistavat potilasasiamiehen luotettavuuden tämän organisatorisen aseman vuoksi. Potilasasiakirjoihin kohdistuva vähäinen kiinnostus ilmentää sitä, etteivät potilaskuluttajat miellä asiakirjoja yhdeksi tutkimus- ja hoitotoimenpiteiden hankinnan pitkävaikutteiseksi lopputulokseksi. Potilaskuluttajat kokevat palvelusten tarjoajan vaihtamisen tehokkaimmaksi tyytymättömyyden ilmaisukeinoksi sen taloudellisten seuraamusten vuoksi. Oikeuksien toteutumiseen sisältyvät merkitykset osoittavat, että potilaskuluttajat arvioivat asiakaspalvelua tuntemuksillaan. Potilaskuluttajan persoonaan perustuvien tuntemusten vahvuus on siinä, ettei palvelusten tarjoaja voi kyseenalaistaa niiden sisältöä tiedonpuutteella tai väärinymmärryksellä. Asiakaspalvelun eri vaiheiden aikana muodostuvien merkitysten verkostoituneisuuden seurauksena potilaskuluttajat kokevat palvelusten tarjonnan yhtenä kokonaisuutena. He arvioivat asiakaspalvelua tärkeimmäksi kokemansa tekijän kautta. Potilaskuluttajat eivät ole sisäistäneet kaupallista toimintatapaa palvelusten toimintaympäristöstä huolimatta, sillä he ovat kasvaneet sisään julkiseen terveydenhuoltojärjestelmään. Tämän seurauksena potilaskuluttajat toimivat yksityisiä palveluksia hankkiessaan niin kuin he asioisivat julkisella sektorilla. Avainsanat: potilaat, kuluttajat, oikeudet, terveydenhuolto, yksityiset palvelut 6
7 Summary The purpose of this study is to examine how patientconsumers experience and understand the realization of their rights included in health care in customer service of private clinics. The results help to understand how patientconsumers analyze customer service and form their interpretations of the realization of rights. This study reduces the gap existing in the knowledge of the realization of rights of private health care users. The study is based on 47 patientconsumers interviews and 104 complaints of private health care services from the archives of consumer complaint board. Qualitative data analysis was based on a method simulating phenomenological approach. According to the results the meanings included in getting private health care services indicate that patientconsumers subjective views on how quickly they receive services and what kind of services they need direct them to private sector. Recommendations from other patientconsumers function as more effective advertising the services than the official advertising resembling consumer education. Patientconsumers evaluate through the realization of their expetations the result of services. The quality of treatment is evaluated through the amount of sincere attention. The presupposition of getting enough information in getting services is compulsive activity. About the self-determination patientconsumers take the responsibility that they delegate the decision making about the services to the doctor. The meanings included in the after-care of health care services indicate that patientconsumers question the reliability of patientombudsman because of his/her organisational status. Patientconsumers are not so much intrested in their medical records which indicates that they don t consider these documents to be one of the long-acting result of these services. According to the patientconsumers experience the most effective way of expressing the dissatisfaction is to change service provider because of its economical consequences. The meanings included in the realization of rights indicate that patientconsumers evaluate the customer service through their feelings. The strength of these feelings based on the personality of patientconsumer is that service provider can not question them bacause of inadequate information or misunderstanding. During the different phases of customer service patientconsumers experience it as whole. They evaluate customer service through the factor felt to be the most important. Patientconsumers have not internalized commercial mode of action in spite of commercial surroundings. Patientconsumers have grown into public health care system. Because of this patientconsumers act getting private service as if they were in public sector. Keywords: patients, consumers, rights, health care, private services 7
8 SISÄLLYS 1. JOHDANTO Terveydenhuollon kaksijakoisuus Yksityisten terveydenhuoltopalvelusten esiinnousu Yksityisten terveydenhuoltopalvelusten käyttäjien oikeuksien toteutumiseen kohdistuvien tutkimusten vähäisyys Tutkimuksen rakenne YKSITYISTEN TERVEYDENHUOLTOPALVELUSTEN TARJONTAAN LIITTYVÄT LÄHTÖKOHDAT Käsitteet Yksityisten terveydenhuoltopalvelusten sisällöllinen ja maantieteellinen tarjonta Yksityisten terveydenhuoltopalvelusten tarjontaan liittyvät ominaispiirteet Yhteenveto yksityisten terveydenhuoltopalvelusten tarjontaan liittyvistä lähtökohdista POTILASKULUTTAJAAN LIITTYVÄT LÄHTÖKOHDAT Yksityisten terveydenhuoltopalvelusten asiakas potilaskuluttaja Potilaskuluttajan asema terveydenhuoltopalvelusten asiakkaana Yhteenveto potilaskuluttajaan liittyvistä lähtökohdista TUTKIMUKSEN TAVOITE JA RAJAUKSET TUTKIMUKSEN AINEISTO, MENETELMÄT JA ANALYYSI Tutkimuksen tiedonhankinta Haastatteluaineisto Valitustapausaineisto Empiiristen aineistojen analyysi YKSITYISTEN TERVEYDENHUOLTOPALVELUSTEN SAAVUTET- TAVUUS Hoitoon pääsemisen kokeminen Yksityisen sektorin valitseminen Palvelusten tarjoajan valitseminen Vastaanottoajan saaminen Mainonnan vähäisyys ja asiapainotteisuus Yhteenveto yksityisten terveydenhuoltopalvelusten saavutettavuudesta 76 8
9 7. TERVEYDENHUOLTOPALVELUSTEN HANKKIMINEN Tutkimus- ja hoitotoimenpiteiden laadun arvioiminen Hyvä kohtelu Potilaskuluttajien määrittelemä hyvä kohtelu Potilaskuluttajien (hammas)lääkäriasemalla saama kohtelu Palveluympäristö asiakasystävällisyyden ilmentäjänä Tiedonsaannin kokeminen asiakaspalvelussa Tiedonsaanti terveydentilasta Hintatietojen selvittäminen jää potilaskuluttajille Itsemäärääminen Tutkimus- ja hoitotoimenpiteisiin liittyvän päätöksenteon delegoiminen lääkärille Päätöksenteon delegoimisen taloudellinen turvallisuus Yhteenveto terveydenhuoltopalvelusten hankkimisen kokemisesta TERVEYDENHUOLTOPALVELUSTEN JÄLKIHOITO Potilasasiakirjojen luottamuksellisuus Tietosuojaan kohdistuvat odotukset Tietosuojan pitävyyteen kohdistuvat epäilykset Vähäinen kiinnostus potilasasiakirjoihin Potilasasiamies Potilasasiamieheen kohdistuva luottamuspula Tyytymättömyyden ilmaiseminen Valittamisen kaksijakoisuus Sanaton valittaminen palvelusten tarjoajan vaihtaminen Yhteenveto terveydenhuoltopalvelusten jälkihoidon kokemisesta POHDINTA Tutkimuksen tavoite ja menetelmät Tutkimustulosten hyödynnettävyys Tutkimuksen luotettavuus Tutkimukseen liittyvät eettiset kysymykset Tutkimuksen tulosten tarkastelu Tuntemusten merkitys asiakaspalvelun arvioimisessa Merkitysten verkostoituneisuus Potilaskuluttajat asiakaspalvelun myötätuottajina Jatkotutkimusehdotukset 150 LÄHTEET 154 LIITTEET 171 Liite 1a. Yksityisiä terveyden- ja sairaanhoitopalveluksia tuottavat toimipaikat, henkilöstö ja liikevaihto, Liite 1b. Yksityisiä terveyden- ja sairaanhoitopalveluksia tuottavat toimipaikat, henkilöstö ja liikevaihto, Liite 2. Haastatteluinformaatio Liite 3. Haastatteluteemat Liite 4. Kuluttajavalituslautakunnan valituslomake 9
10 1. JOHDANTO 1.1. Terveydenhuollon kaksijakoisuus Suomalainen terveydenhuoltopalvelusten tarjontajärjestelmä on monimuotoinen. Se koostuu itsenäisistä ammatinharjoittajista, osakeyhtiöinä toimivista lääkärikeskuksista ja muista hoitolaitoksista, aatteellisesti riippumattomien yhteisöjen ja säätiöiden omistamista toimipaikoista, työnantajien järjestämistä palveluksista, kuntien ja kuntayhtymien omistamista terveyskeskuksista ja sairaaloista sekä valtion sairaaloista. (Ailus 1993, 131.) Pääasiallinen vastuu palvelusten järjestämisestä kuuluu julkiselle sektorille, erityisesti kunnille. Niiden velvollisuutena on huolehtia perus- ja erikoisterveydenhuollon palvelusten järjestämisestä koko maan kattavasti (erikoissairaanhoitolaki 3 ; kansanterveyslaki 14 ; kunnallislaki 5 ). Perusterveydenhuollosta vastaavat terveyskeskukset ja erikoissairaanhoidosta pääosin sairaaloiden poliklinikat. Valtion kaksi mielisairaalaa sekä puolustusvoimain, rajavartiolaitoksen ja oikeusministeriön vankeinhoito-osaston alaiset sairaanhoitolaitokset (Swahne 1996) täydentävät kunnallissektorin tarjontaa. Yksityisen sektorin merkitys on kaksijakoinen. Useimmiten kuulee mainittavan, että se täydentää julkista sektoria. Käytännössä täydentävä rooli merkitsee Hans Södergårdin (1998, 66) mukaan sitä, että yksityisen sektorin kapasiteetti otetaan käyttöön julkisen sektorin kapasiteetin loppuessa. Sosiaalija terveysministeriö tai sairaanhoitopiirit eivät tietoisesti hänen mukaan ohjaa tähän suuntaan. Ohjaus yksityiselle sektorille tapahtuu palvelusten käyttäjien omien valintojen ja kuntien ostopalvelusopimusten kautta. Lisäksi yksityinen sektori muodostaa kilpailevan vaihtoehdon julkisille palveluksille (Kietz 1990, 81; Nissinen ym. 1994, 314; Vuori 1993b) niin, että se antaa palvelusten käyttäjälle toisen mahdollisuuden hoitonsa ja hoitavan lääkärin valitsemiseen. Yksityisellä terveydenhuoltosektorilla avohoitoa antavissa toimipaikoissa oli käyntien yhteismäärä 13,4 miljoonaa vuonna Kunnallisten terveyskeskusten avohoitokäyntien määrä oli samaan aikaan noin 30,5 miljoonaa, 10
11 joten yksityisten palvelusten tarjoajien osuus käynneistä on merkittävä. (Niskanen - Swahne 1998.) Tämä antaa selvän perusteen tutkia yksityisiä terveydenhuoltopalveluksia Yksityisten terveydenhuoltopalvelusten esiinnousu 1990-luvun alussa maatamme kohdannut taloudellinen lama on johtanut julkisen terveydenhuoltosektorin taloudellisten toimintaresurssien supistumiseen. Muutoksiin sopeutumista on vaikeuttanut se, että resurssien kaventuessa palvelusten kysynnän suhde tarjontaan nähden on kasvanut. Väestön ikärakenteen vanhentuessa terveydenhuoltopalveluksia tarvitsevien henkilöiden määrä kasvaa (Nyman 1993, 29-30), mikä lisää ikääntymisen oireita lieventävien palvelusten kysyntää (Södergård 1998). Palvelusten kysyntää kasvattavat myös elintason nousu ja terveyden arvostuksen lisääntyminen. Ristiriitainen tilanne on johtanut palvelusten tarjonnan uudelleenjärjestämiseen ja muuttuneessa tilanteessa toimivien ratkaisujen etsimiseen (Sipilä - Anttonen 1994, 51-52). Priorisoinnin välttämättömyys taloudellisten resurssien ohjausvälineenä on terveydenhuollossa ollut selvä pitkään. Sitä on toteutettu piilopriorisointien kautta tai rakenteellisina rationalisointeina. (Isomäki 1998; Kinnunen 1999, 12; Ryynänen ym ) Rakenteellisesti näkyvin muutos on ollut pyrkimys kansalaisia lähellä olevien avohuollon palvelusten ja niitä tukevien hoitomuotojen lisäämiseen kalliin laitoshoidon supistamiseksi. (Korkeila - Tuori 1996, 61; Kunnallisen sosiaali- ja terveydenhuollon tavoitteet 1996; Rintala 1997; Uusitalo Konttinen 1995.) Muutoksiin sopeutuminen on merkinnyt uuden aikakauden alkamista terveydenhuoltopalvelusten tarjonnassa. Priorisoinnista huolimatta ei terveydenhuoltosektorin saneerauksessa ole luovuttu sosiaalisen tasa-arvoisuuden periaatteesta. Palvelusten tarjontarakenteen muutoksen arvolähtökohtana on ollut se, että sopeutuminen supistuvan talouden oloihin tulee toteuttaa tavalla, joka on sopusoinnussa pohjoismaisen hyvinvointiyhteiskunnan periaatteiden kanssa. Sosiaali- ja terveydenhuollon tavoite- ja toimintaohjelmassa vuosille (Sosiaali- ja terveys- 11
12 ministeriö 1999b) todetaan, että palvelusten saatavuus turvataan ja palvelukset järjestetään nykyistä tehokkaammin. Tämä edellyttää muun muassa uudenlaisia palvelusten järjestämis- ja tuottamistapoja, laadunhallinnan menetelmien kehittämistä ja käyttöönottoa, tietoteknologian laaja-alaista hyödyntämistä, panostamista saumattomien palveluketjujen aikaansaamiseen sekä toimivaa yhteistyötä terveyssektorin sisällä ja sen ulkopuolella olevien toimijoiden kesken. Ideologisena kysymyksenä esillä ollut julkisen ja yksityisen sektorin välinen työnjako on muuttunut saneerauksessa käytännölliseksi kysymykseksi (Anttonen - Sipilä 1992, 436; Uusitalo 1990, 350). Sakari Alhopuro (1991) näkee tilanteen niin, että mahdollisimman suureen tehokkuuteen ja taloudellisuuteen pyrkiminen edellyttää eri sektoreiden toiminta-alueiden ja yhteistyön ennakkoluulotonta uudelleenmitoittamista. Ratkaisuksi tilanteeseen on tarjottu sosiaalipolitiikan muotisuuntaukseksi muuttunutta welfare mixiä. Siinä esitetään toisaalta yksityisen ja julkisen sektorin rinnakkaiseloa hyvinvointipalvelusten tuottamisessa, toisaalta palvelusten käyttäjien suurempaa omavastuuta. (Isomäki 1998, 75.) Palvelusten tarjontarakenteen muutosvaatimukset ovat kiinnittyneet taloudellisiin tekijöihin. Julkisen sektorin ajautuminen taloudellisiin vaikeuksiin on johtanut kustannustietoisuuden ja tuloshakuisuuden lisääntymisen myötä markkinaperustaisen toiminnan puolesta puhumiseen (Karisto 1990, 366). Erilaisista markkinaperiaatteiden sovelluksista, kuten kilpailuttamisesta ja sisäisistä markkinoista on etsitty ratkaisua terveydenhuollon ongelmien ratkaisemiseen (Pekurinen ym. 1997, 1). Tosin kansalaisten mielipiteiden tasolla näyttää Pauli Forman (1998, 146) tutkimuksen perusteella julkisen sektorin saama tuki lisääntyneen ja yksityisen sektorin kannatus vähentyneen. Markkinat ja kaupallisuus eivät kuitenkaan ole viime vuosien ilmiö. Ne ovat rakentuneet pitkällä aikavälillä suomalaisen terveydenhuoltojärjestelmän osaksi. Julkisen terveydenhuollon vaihtoehtona ja täydentäjänä on ollut aina yksityisiä terveydenhuoltopalveluksia (Kietz 1990). Yksityisen sektorin markkinastrategia vastaa Raija Julkusen (1992b, 11) mukaan ajankohtaisiin kysymyksiin, kun aikaisempaa julkisen sektorin hallitsemaa toimintatapaa joudutaan muuttamaan. Markkinoihin liitetään taloudel- 12
13 lisuus ja tehokkuus, palvelusten joustavuus asiakkaiden muuttuvien vaatimusten ja tarpeiden mukaan, palvelusten korkea laatu ja vapaa valinnan mahdollisuus. Yksityiset palvelusten tarjoajat voivat vastata nopeasti kansalaisten tarpeisiin, sillä ne ovat jäykän julkisen suunnittelun ja ohjauksen ulkopuolella. Myöskään organisatoriset rajat eivät säätele niiden toimintaa julkisten yksiköiden tapaan. Anneli Anttonen ja Jorma Sipilä (1992, 444) katsovat markkinamekanismin karsivan turhia kustannuksia palvelusten tarjoajilta ja tarjoavan kansalaisille autonomiaa, yksilöllisyyttä ja valintoja. Julkisen hallinnon näkökulmasta markkinastrategia on houkutteleva mahdollisuus ylikuormittuneisuuden ja julkisen sektorin menojen karsimiseen. (Ks. myös Okko 1995.) Vuoden 1993 valtionosuusuudistus merkitsi siirtymistä keskitetystä ja valtakunnallisesta suunnitelmataloudesta puolittaisten markkinoiden soveltamiseen terveyspalvelusten kysynnän ja tarjonnan tasapainottamisessa. Palvelusten järjestämisvelvollisuus ja tuottaminen erotetaan toisistaan. Kunnat voivat käyttää niille suoraan maksettavat valtionosuudet haluamallaan tavalla hankkiakseen tarvitsemansa terveydenhuollon palvelukset. Kunta voi tuottaa palvelukset itse, yhdessä muiden kuntien kanssa tai ostaa ne muilta julkisilta tai yksityisiltä tahoilta. Uudessa toimintamallissa kunnan tehtävänä on kilpailuttaa terveydenhuoltopalvelusten tarjoajia voidakseen valita parhaiten tarpeitaan vastaavan vaihtoehdon. Kilpailun uskotaan parantavan kustannustietoisuutta, kannustavan arvioimaan tarkemmin palvelujen hinta-laatu suhdetta ja lisäävän hoitokäytäntöjen kriittistä arviointia (Pekurinen 1994, 11). Yksityiselle sektorille tilanne on haastava, sillä se saa tilaisuuden näyttää toimivuutensa ja tehokkuutensa. (von Hertzen 1993; Kekomäki 1993, 20; Kokko - Heikkilä 1995; Leppo 1994, 15; Sosiaali- ja terveysministeriö 1998, 14.) Yksityistäminen ja palvelusten markkinoistaminen eivät suomalaisessa yhteiskunnassa ole edenneet niin nopeasti kuin monet asian puolestapuhujat olisivat halunneet (Helander 1999, 128). Aarne Pasanen ja Taito Pekkarinen (1995, ) toteavat, että vuonna 1994 ainoastaan kymmenen prosenttia terveydenhuoltotoiminnasta oli kilpailutettua. Pisimmälle julkisen ja yksityisen terveydenhuollon yhteistyö on ehtinyt Pirkanmaalla, missä useat kunnat ostavat erikoislääkäripalveluksia yksityisiltä lääkäriasemilta (Kangas 13
14 1998). Hyvän esimerkin yhteistyöstä tarjoaa myös Oulun Diakonissalaitos, jolla on sopimus terveydenhoidon yhteistyöstä 17 kunnan kanssa (Södergård 1998, 33). Markkina-ajattelun sisäistämisen myötä yksityinen vaihtoehto nähdään uhan sijaan mahdollisuutena. Kilpailuttamisen toteutuminen vaatii kaupallisen asenteen sisäistämistä ja markkinaperustaisen toiminnan oppimista, mikä ei tapahdu yhtäkkiä. Totuttautumisviiveen vuoksi vasta 2000-luvun alkupuoli paljastaa, missä määrin kunnallinen sektori osaa hyväksikäyttää etenkin alihankinnassa yksityisen sektorin kapasiteettia. Markkinoiden esiin nostaminen terveydenhuoltopalvelusten tarjontaa koskevassa keskustelussa kiinnittää huomion muutospaineisiin vaikuttavaan ideologiseen muutokseen. Markkinoiden ihannointi ilmentää muutosta yhteisen vastuun korostamisesta yksilön vastuuseen. Maailman terveysjärjestön Terveyttä kaikille vuoteen 2000-ohjelmassa (Sosiaali- ja terveysministeriö 1993) palvelusten käyttäjät nähdään oman elämänsä ja terveytensä subjekteina. Heidän odotetaan osallistuvan ja olevan täysivaltaisia toimijoita terveydenhuoltopalveluksia hankkiessaan ja suhteessaan terveydenhuollon suunnitteluun. (Kumpusalo ym. 1991; Vuorenheimo 1992, 50; vrt. Karisto ym. 1989, 204.) Palveluksia tarvitsevien henkilöiden vastuuta terveydestään halutaan kasvattaa (Häggman-Laitila - Åstedt-Kurki 1995; Koistinen 1995). Kansalaisille suunnattavassa terveyspolitiikassa painotetaan entistä enemmän terveyskasvatusta ja ennaltaehkäisevää toimintaa. Terveydenhuoltomenoista halutaan siirtää suurempi osa palvelusten käyttäjille ja lisätä heidän vastuutaan palvelusten hankinnassa (vrt. Hugman 1994; Kuusinen 1993, 14). Helena Leino-Kilven ym. (1993) mukaan lisääntyneet taloudellisuusvaatimukset vaativat ihmisiä selviämään melko itsenäisesti. Näkyvä osoitus taloudellisen vastuun korostamisesta on palvelumaksujen periminen julkisista palveluksista, mikä toimii yksityisten palvelusten puolestapuhujana. Palvelumaksujen maksaminen perinteisesti palvelusten hankintatilanteessa ilmaisista julkisista palveluksista totuttaa asiakkaat siihen, että tutkimus- ja hoitotoimenpiteistä on maksettava. Tällöin kynnys yksityisten palvelusten käyttämiselle alenee. Julkisten terveydenhuoltopalvelusten ilmaisuudesta puhuminen on kuitenkin harhaanjohtavaa, sillä niiden tuottaminen ei ole veronmaksajille ilmaista (vrt. Vienonen 1996, 83). 14
15 Hyvinvointipalvelusten tarjonnassa tähdättiin ja luvuilla teollisen kulttuurin mukaisesti jatkuvaan kasvuun, erikoistumiseen, yleispäteviin standardiratkaisuihin ja luotettiin suuriin yksiköihin. Palvelusten tarjontaa ohjasi niiden tarjoajan näkökulma. Kuten Antti Hautamäki (1996, 9) asian ilmaisee, on moderni yhteiskunta kypsymässä täysi-ikäisyyteen, joka on yksilöllisten ratkaisujen aikakautta. Yhteinäiskulttuurin sijaan tulee monikulttuurisuus ja erilaiset arvopohjat. Muuttuvassa yhteiskunnassa on tarjottava palveluksia, joissa asiakkaiden näkökulma otetaan huomioon entistä paremmin. Palvelusten yksilöllisyyttä korostava ajattelutapa on noussut esiin yhteiskunnallisessa palvelukulttuurissa (vrt. Vertio 1993, 19). Asiakkaiden tarpeet ovat aikaisempaa enemmän huomion kohteena palvelusten suunnittelussa ja tarjonnassa, sillä terveydenhuoltotoiminta rakentuu heidän ympärilleen. Kaikille samanlaisiksi standardoidut, keskitetyt, jäykät ja rationalisoidut massapalvelukset eivät vastaa kansalaisten tarpeita (Heinonen 1993). Palveluksia tulee tarjota joustavasti kunkin asiakkaan tarpeisiin räätälöityinä, mikä on ollut yksityisten palvelusten tarjoajien toiminnan kulmakiviä vuosikymmenten ajan. (Karisto 1990; Kortteinen 1992.) 1.3. Yksityisten terveydenhuoltopalvelusten käyttäjien oikeuksien toteutumiseen kohdistuvien tutkimusten vähäisyys Suomalainen terveydenhuoltopalvelusten käyttäjä voi lähteä siitä ajatuksesta, että tutkimus- ja hoitotoimenpiteiden tekniseen laatuun kiinnitetään huomiota. Terveydenhuollon henkilöstön koulutustaso ja palvelusten tieteellis-tekninen laatutaso ovat kansainvälisesti katsoen hyviä (Ryynänen ym. 1999, ). Lisäksi ammatinharjoittajien valvonta on tehokkaasti järjestetty ja lääkkeiden sekä lääkintälaitteiden valvonta korkeaa eurooppalaista tasoa (Mäkelä 1993, 22). Pelkästään palvelusten hyvään tekniseen laatuun panostaminen ei riitä, vaan myös asiakaspalvelun tulee olla hyvälaatuista. Terveydenhuoltosektorilla on alettu panostaa palvelusten ja asiakaspalvelun laadun parantamiseen (Pohjola 1993, 20; ks. myös Outinen ym. 1994; 1996; STAKES 1995). Laatututkimus on priorisoinut itsensä merkittäväksi tut- 15
16 kimukselliseksi painopistealueeksi kaiken muun terveydenhuoltosektorilla tehtävän tutkimuksen rinnalla. Maarit Outisen ja Salla Sainion (1997) kokoama kirjallisuuskatsaus osoittaa, että hyvää hoitoa ja asiakaspalvelun laatua käsitteleviä tutkimuksia on tehty runsaasti eri näkökulmista eri terveydenhuollon osa-alueilla. Terveydenhuoltopalvelusten käyttäjien oikeuksista on kirjoitettu paljon. Nämä oikeudet ovat kuitenkin jääneet tutkimuksellisen mielenkiinnon kohteina marginaaliseen asemaan. Erityisesti näin on tapahtunut yksityisellä sektorilla. Tiedonhaku Linnea tietokantoihin (Linda, Manda ja Arto) sekä tiedonhaku Northern Light hakuohjelmalla osoitti, ettei empiirisiä akateemisia tutkimuksia siitä, miten yksityisten terveydenhuoltopalvelusten käyttäjät tulkitsevat yksilöllisten kokemustensa ja käsitystensä perusteella palvelusten tarjontaan liittyvien oikeuksiensa toteutumisen lääkäriasemien asiakaspalvelussa ole, kun hakusanoina toimivat potilas/patient, kuluttaja/consumer, oikeudet/rights, terveydenhuolto/health care, yksityiset palvelut/private services. Aikaisempien tutkimusten esitteleminen on näin mahdotonta. Yksittäiset toimipaikat seuraavat kyllä sisäisesti asiakaspalvelunsa laatua erilaisilla asiakaskyselyillä. Yleisesti yksityisistä terveydenhuoltopalveluksista tehtyjen tutkimusten painopiste on yritystoiminnan sisäisiin ja ulkoisiin taloudellisiin kysymyksiin ja toimintaedellytyksiin keskittyvissä tutkimuksissa. Selitys tiedon puuttumiselle löytyy toiminnasta itsestään. Suomalaisessa terveydenhuoltopalvelusten tarjontajärjestelmässä yksityinen sektori toimii julkisen terveydenhuollon kanssa symbioosissa. Toisaalta terveydenhuollossa lääketieteelliset kysymykset hallitsevat uuden tiedon tuotantoa, vaikkakin yksityisellä sektorilla toimintaympäristö kallistaa tutkimuksellisen painopisteen toimintaedellytysten taloudellis-juridisiin kysymyksiin. Palvelusten laadun tutkimuksessa lainsäädäntö ei ole löytänyt omaa paikkaansa tutkimuksellisena lähtökohtana, vaikka se määrittelee monella tavalla laatua. Lainsäädäntöön sisältyy säädöksiä, jotka koskevat terveydenhuoltopalvelusten järjestämistapoja, toimintamuotoja, terveydenhuoltohenkilöstön koulutusta ja ammatinharjoittamista sekä palvelusten käyttäjän oikeuksia. Konkreettisimmin lainsäädäntö määrittelee laatua määrittämällä ne palve- 16
17 lusten tarjoajien toiminnalle asetettavat vähimmäisvaatimukset, joiden rajoissa toiminta tapahtuu laillisesti. Palvelusten käyttäjälle säädetyistä oikeuksista seuraa palvelusten tarjoajalle velvollisuuksia (Ilveskivi 1997, 40). Terveydenhuollon ammattihenkilöistä annetun lain (559/94) 15.2 :n mukaan terveydenhuollon ammattihenkilöllä on velvollisuus ottaa huomioon mitä potilaan oikeuksista säädetään. Selityksistä huolimatta pidän yksityiseen terveydenhuoltosektoriin kohdistuvan tutkimuksen vähäisyyttä laiminlyöntinä. Laatukäsitteen kehittyminen on Maarit Outisen ym. (1994) mukaan edennyt vaiheittain. Vaiheissa näkyvät ne erilaiset painotukset, miten käytännössä on pyritty vaikuttamaan laatuun. Jokainen vaihe on täydentänyt edellistä ja tuonut mukanaan uusia näkökulmia. Tutkimuksellani nostan esiin potilaskuluttajan oikeudet asiakaspalvelun laadun kriteereinä. Lisäksi kavennan aukkoa yksityisten terveydenhuoltopalvelusten käyttäjien oikeuksien toteutumista koskevassa tutkimustiedossa. Toisaalta aikaisemmissa tutkimuksissa on tarkasteltu hoitoa ja sen laatua. Tutkimuksessani näkökulmani on tällaisia tutkimuksia laajempi, sillä en rajoitu hoidon tarkastelemiseen, vaan kohteena on koko asiakaspalvelu Tutkimuksen rakenne Tutkimus jakaantuu neljään osaan. Ensimmäisessä ja toisessa osassa eksplikoin tutkimukseen liittyvän esiymmärrykseni. Ensimmäisessä osassa esitän tutkimuksen toimintaympäristöön eli yksityisiin terveydenhuoltopalveluksiin ja toimijaan eli potilaskuluttajaan liittyvät lähtökohdat, joihin sisältyy analyyttisten käsitteiden eksplikointi. Toisessa osassa esitän tutkimuksen tavoitteen sekä siihen liittyvät rajaukset. Ennen aineistojen analysoinnin teknisten ja ajatuksellisten operaatioiden läpikäymistä käsittelen sisäisen ja ulkoisen kuvauksen osalta aineistoina käyttämiäni lääkäriasemien asiakkaiden teemahaastatteluja ja kuluttajavalituslautakuntaan tehtyjä valituksia. Luvuissa kuusi, seitsemän ja kahdeksan esitän tutkimustulokseni siitä, miten potilaskuluttajat tulkitsevat omakohtaisten kokemustensa ja käsi- 17
18 tystensä perusteella palvelusten tarjontaan liittyvien oikeuksiensa toteutumisen yksityisten lääkäriasemien asiakaspalvelussa ja minkälaisia merkityksiä näihin kokemuksiin ja käsityksiin sisältyy. Luvuissa paljastan myös näihin oikeuksiin sisältyvän esiymmärrykseni tuomalla esiin sen, mitä näistä oikeuksista sanotaan niiden määrittelyperspektiivinä olevissa säädöksissä. En kuitenkaan pyri muotoilemaan rajoiltaan täsmällisiä oikeuksia, sillä useissa tilanteissa on juridiselta kannalta vaikea sanoa, mitä johonkin oikeuteen kuuluu tai miten se olisi toteutettava, jotta se tapahtuisi lainmukaisesti. Tämä johtuu siitä, että oikeusnormien yleinen, abstrakti ja käsitteellinen kieli on kömpelö sääntelyn väline. Lisäksi syynä on se, ettei kieliopillinen laintulkinta tuota aina lopullista vastausta oikeuksien sisältökysymykseen. Tekstin yhtenäisyyden säilymiseksi kytken näissä luvuissa tulokset aikaisempaan tutkimustietoon ja esitän asiakaspalvelun kehittämisehdotuksia. Neljännessä osassa pohdin tutkimuksen tavoitetta ja menetelmiä, luotettavuutta ja tutkimukseen liittyviä eettisiä kysymyksiä sekä tulosten hyödynnettävyyttä. Ennen tutkimusprosessin aikana syntyneiden jatkotutkimusehdotusten esittämistä pohdin vielä tutkimustuloksia kokonaisuutena niin, että tuntemusten merkitys asiakaspalvelun arvioimisessa, merkitysten verkostoituneisuus ja potilaskuluttajat asiakaspalvelun myötätuottajina muodostavat kukin oman kokonaisuutensa. 18
19 2. YKSITYISTEN TERVEYDENHUOLTOPALVELUSTEN TARJONTAAN LIIT- TYVÄT LÄHTÖKOHDAT 2.1. Käsitteet Yksityisten terveydenhuoltopalvelusten tarjoajalla tarkoitan talousyksikköä, joka kattaa menonsa kokonaan tai osittain myyntituloin ja jonka pääasiallisena tarkoituksena on tarjota tavaroita tai palveluksia myytäväksi tuotantokustannukset peittävään hintaan. Yksityisillä terveydenhuoltopalveluksilla tarkoitan yksityisestä terveydenhuollosta annetun lain (152/90) 2 :ssä määriteltyjä toimintoja eli erilaista laboratoriotoimintaa, radiologista toimintaa ja muita siihen verrattavia kuvantamis- ja tutkimusmenetelmiä, muita terveydentilan tai sairauden toteamiseksi tai hoidon määrittelemiseksi tehtäviä tutkimuksia ja toimenpiteitä, fysioterapeuttista toimintaa ja muita suorituskykyä parantavia ja ylläpitäviä toimenpiteitä ja terapioita, työterveyshuoltoa, lääkäri- ja hammaslääkäripalveluksia ja muuta terveyden- ja sairaanhoitoa ja näihin rinnastettavia palveluksia sekä hierontaa. (Ks. myös asetus yksityisestä terveydenhuollosta (744/90); Pantti 1993, 9-10.) Kirjallisuudessa käytetään pääsääntöisesti termiä palvelut tarkoitettaessa terveydenhuoltoalan hyödykkeitä. Tästä poikkeavat esimerkiksi Onni Vauhkonen (1992) ja Jari Vuori (1993a), jotka käyttävät termiä palvelus. Käytettiinpä kumpaa hyvänsä katsotaan sen sisältävän lääketieteellistä asiantuntemusta edellyttävän tutkimus- tai hoitotoimenpiteen ja siihen liittyvät oheistoiminnot. Palvelus ja palvelu merkitsevät kuitenkin erillisiä asioita, vaikka niillä on kiinteä suhde toisiinsa. Tutkimuksessani kutsun terveydenhuollossa tarjottavia hyödykkeitä palveluksiksi ja niiden tarjoamiseen liittyviä oheistoimintoja palveluksi. (Vrt. Uskali 1993, 197; Vuorela 1989.) Palveluksen ymmärrän siten, että se on joko sellaisenaan tai osaksi tavaroista koostuvan tuotekokonaisuuden osana tarjottava aineeton hyödyke (Lahtinen ym. 1989, 22). Terveydenhuollon viitekehyksessä palvelus tarkoittaa lääketieteellistä asiantuntemusta edellyttävää tutkimus- tai hoitotoimenpidettä. 19
20 Palvelu on ymmärrykseni mukaan palvelusten tarjoajien kaupankäynnissään harjoittamaa toimintaa. Se on yksi vuorovaikutusmarkkinoinnin kilpailukeino, jolla yritys voi pyrkiä kysyntänsä kasvattamiseen. Palvelulla tarkoitetaan henkilökunnan toteuttamaa asiakaspalvelua. Palveluun kuuluu esimerkiksi tiedottaminen, puhelinpalvelu, ajanvaraus, opastus ja neuvonta, odotus- ja kassapalvelut. (Lahtinen ym. 1989, 22; Lahtinen - Isoviita 1994.) Christian Grönroos (1990a, 46-49) kuvaa kirjassaan lukuisia muita palvelun määritelmiä. Christian Grönroos (1990b) sekä Maija Nakari ja Liisa Kirveskangas (1996) tuovat vastaavan kahtiajaon esiin laadun muodostumisessa. Ensin mainittu osoittaa, miten palvelut jaetaan englanninkielisessä kirjallisuudessa tekniseen ja toiminnalliseen osaan. Tekninen osa käsittää sen, mitä yritys tekee asiakkaalle, toiminnallinen osa sen, miten tekninen osa toiminnallisesti toteutetaan. Jälkimmäisenä mainitut jakavat palvelut tekniseen ja inhimilliseen osaan. Tekninen laatu muodostuu mm. käytettävissä olevista tiloista, laitteista ja välineistä, mutta myös ammattitaidosta ja osaamisesta. Näiden vaikutus kohdistuu palvelujen virheettömyyteen ja varmuuteen sekä palvelujen määrään ja tarjoamiseen. Inhimillisessä laadussa on kyse asenteista, käyttäytymisestä, uskottavuudesta, johdonmukaisesta toiminnasta ja vuorovaikutustaidoista. Palvelun osalta suuntaudun asiakaspalveluun. Asiakaspalvelu muodostaa tutkimuksen kohteena olevan elämismaailman kontekstin (ks. Varto 1992). Se toimii yksityisten terveydenhuoltopalvelusten käyttäjien kokemusten ja käsitysten merkityshorisonttina. Käsitteellisesti asiakaspalvelulla ei ole vakiintunutta sisältöä. Se on monenlaisten tekijöiden kokonaisuus. Se voi sisältää mitä erilaisimpia asioita palvelusten käyttäjän ja tarjoajan suorasta vuorovaikutuksesta, fyysisestä toimintaympäristöstä, viestinnästä siihen kiinnittyvine ongelmineen aina palvelusten käyttäjän ja tarjoajan suhdetta määrittäviin yleisiin normeihin asti. (Tuomikoski 1987.) Tutkimuksessani tarkoitan asiakaspalvelulla kokonaisvaltaista vuorovaikutusta terveydenhuoltopalvelusten tarjoajan ja niitä tarvitsevan henkilön välillä. Toimintaa, jonka tavoitteena on palveluksia tarvitsevan henkilön välitön palvelu ja hänen välillinen tyytyväisyytensä niin, että asiakaspalvelu ymmärretään kaikeksi asiakkaan hyväksi tapahtuvaksi toimin- 20
21 naksi. Kaj Storbacka ja Jarmo R. Lehtinen (1997) puhuvat tässä yhteydessä kokonaisvaltaisesta asiakkuusajattelusta. Maija Nakarin ja Liisa Kirveskankaan (1996) mukaan asiakaspalvelun laadulle ei löydy yksiselitteistä määritelmää sen enempää kuin oikeaa lähestymistapaa. Määritelmiä voidaan osoittaa yhtä monta kuin määrittelijöitä. Esiymmärrykseni mukaan laadukkaan asiakaspalvelun perustan terveydenhuollossa muodostaa asiakkaan oikeuksien toteutuminen ja asiakaspalvelun laadun tärkeimmän arvioinnin toteuttavat sen saajat (Harisalo - Miettinen 1995a, 49-50; vrt. Karjalainen 1994b; Uskali 1993, 205) omien subjektiivisten kokemustensa ja käsitystensä perusteella. Tämä pätee suurimpaan osaan terveydenhuoltopalveluksia. Poikkeuksen muodostavat esimerkiksi vastoin omaa tahtoaan hoidettavana olevat henkilöt. Tutkimuksessani erotan analyyttisiä tarpeita varten palvelu- ja palvelus-käsitteet toisistaan. Käsitteet toimivat terveydenhuoltopalvelusten käyttäjien ja asiakaspalvelun välisinä tulkintaskeemoina, jotka välittävät palvelusten käyttäjien mahdollisuuksia hahmottaa asiakaspalvelua. Palvelus ja palvelu käsitteiden erotteleminen osoittaa asiantuntemuksen rajan terveydenhuoltosektorin hyödykkeissä. Tutkimus- ja hoitotoimenpiteiden tarjoaminen edellyttää riittävää lääketieteellistä asiantuntemusta, mitä palveluksia tarvitsevilla henkilöillä ei välttämättä ole. Sitä vastoin jokainen asiakas on asiakaspalvelun asiantuntija, koska laatu määrittyy asiakkaiden julkituomien vaatimusten pohjalta. Käsitteiden erottelemisella tuodaan toiminnan sisäiset rajat esiin ja osoitetaan palvelusten tarjonnassa eri osapuolten toimintalähtökohdat. Termejä asiakas ja palvelusten käyttäjä käytän potilaskuluttajan (jonka esitän omassa kappaleessaan 3.1.) synonyymeinä. Viittaan niillä palvelusten tarjonnan kohteena olevaan henkilöön, joka hankkii palveluksia terveydellisestä ongelmastaan eroon päästäkseen (Kinnunen 1995, 37; Outinen ym. 1994; STAKES 1995; Vuorela 1989). Potilaskuluttajan oikeudet tämän tutkimuksen näkökulmasta määrittelen kappaleessa neljä tutkimuksen tavoitteen raportoinnin yhteydessä. 21
22 2.2. Yksityisten terveydenhuoltopalvelusten sisällöllinen ja maantieteellinen tarjonta Aulikki Nissisen ym. (1994, ) ja Kauko Nymanin (1993, 17) mukaan yksityisellä sektorilla tarjotaan etupäässä erikoissairaanhoitotasoisia avoterveydenhuollon palveluksia. Erikoisaloista aikuiset käyttävät eniten gynekologien, silmälääkäreiden ja kirurgien palveluja. Lapset käyttävät runsaasti paitsi lastenlääkäreiden myös korva-, nenä- ja kurkkusairauksien erikoislääkäripalveluja. (Kalimo ym. 1997, ) Tapani Niskasen ja Anita Swahnen (1998) esittämien yhteenvetotietojen ja Tilastokeskuksen (1998a) keräämien tietojen mukaan vuonna 1997 yksityisen sektorin avohoitokäyntien yhteenlaskettu määrä ilman fysioterapia- ja hammashuollon käyntejä oli Luku sisältää käynnit lääkärin, erikoislääkärin, terveyden- ja sairaanhoitajan sekä muun henkilöstön luona. Kunnallisen terveydenhuollon avohoitokäyntien määrä oli Määrä sisältää käynnit lääkärin, terveyden- ja sairaanhoitajan ja erilaisten terapeuttien luona terveyskeskuksissa, sairaaloiden poliklinikoilla ja mielenterveystoimistoissa sekä kotikäynnit. Yksityisen sektorin osuus on tältä osin yli 21 prosenttia palvelusten kokonaistarjonnasta. Terveyskeskusten järjestelmällisen hammashuollon ja muun väestön hammashuoltokäyntien yhteismäärä oli Yksityisellä sektorilla hammashuoltokäyntejä oli Näiden osuus hammashuoltopalvelusten kokonaistarjonnasta on noin 28 prosenttia. Tältä pohjalta laskennallisesti lähes joka neljännellä kerralla terveydenhuoltopalveluksia tarvitsevat henkilöt asioivat yksityisellä sektorilla. Avoterveydenhoidon lääkäriasemien (mukaan lukien yksityisvastaanotot) ja hammashoidon yhteenlaskettu osuus lohkaisee yli puolet yksityisten terveyden- ja sairaanhoitopalvelusten tarjonnasta. Jäljelle jäävää osuutta hallitsevat fysikaaliset tutkimus- ja hoitotoimenpiteet. Yksityiskohtaiset tiedot yksityisiä palveluksia tarjoavien toimipaikkojen, niiden henkilöstön ja liikevaihdon kehityksestä selviävät liitteistä 1a ja 1b. Sektorilla on myös erikoislääkärijohtoisia ja muita sairaaloita, hoito- ja kuntoutuslaitoksia sekä apteekkilaitos maamme sairaala-apteekkeja lukuun ottamatta. Sairaansijoja sisältävien hoito- 22
23 laitosten osalta on merkillepantavaa suuri kuntoutuslaitosten sekä kylpylöiden ja vaihtoehtoisia hoitoja antavien paikkojen osuus. Yksityiset palvelukset eivät pelkästään kompensoi julkisten palvelusten riittämättömyyttä. Ne löytävät markkinansa sellaisista tutkimus- ja hoitotoimenpiteistä, joita julkinen sektori ei tarjoa lainkaan. (Kokko - Niskanen 1995; Mikkola - Bergström 1994, 25; Taipale ym ) Yksityisen erikoissairaanhoidon sairaalapalvelusten merkitys ei ole suuri julkiseen järjestelmään verrattuna. Vuoden 1995 tietojen mukaan yksityisissä sairaaloissa (kun huomioidaan sellaiset yhteisöjen ja yksityisten omistamat sairaalat, jotka antavat erikoissairaanhoitoa tai vastaavat tasoltaan kansanterveyslain kunnalle säätämiä tehtäviä) oli vuodepaikkaa. Sairaanhoitopiirien sairaaloissa ja toimintayksiköissä niitä oli ja terveyskeskuksissa Mainittujen lukujen nojalla yksityisten vuodepaikkojen osuus jää noin viiteen prosenttiin vuodepaikkojen kokonaismäärästä. (Swahne 1996.) Maantieteellisesti yksityisten terveydenhuoltopalvelusten tarjonta on suurempaa Etelä-Suomessa ja kaupungeissa kuin Pohjois-Suomessa ja maaseudulla (Lahti-Nuuttila 1992, 9). Toiminnan kaupallisten piirteiden vuoksi palvelusten tarjonta sijoittuu paikkoihin, missä on riittävästi maksukykyisiä henkilöitä tarjolla kysynnän turvaamiseksi. Palvelusten tarjonta on sijoittunut maan vauraimpiin osiin ja suuriin asutuskeskuksiin vähävaraisten haja-asutusalueiden jäädessä palvelusten tarjonnan ulkopuolelle. (Kokko - Niskanen 1995; Pohjola 1994, 25; Sosiaali- ja terveysministeriö 1996a.) Suurissa asutuskeskuksissa kunnalliset terveyskeskukset eivät kykene tyydyttämään palveluksiin kohdistuvaa kysyntää (Kokko 1990, 66; Maljanen ym. 1989, 239). Tällöin yksityiset palvelukset vastaavat tarpeeseen. Niinikään yksityisten palvelusten tarjoajia on paikkakunnilla, joissa on suuria julkisen sektorin toimipaikkoja (Nyman 1993, 17), sillä enemmistö yksityisvastaanottoa pitävistä lääkäreistä toimii päätyökseen terveyskeskuksissa ja sairaaloissa (Suomen lääkäriliitto 1999). Viime kädessä maantieteellisestä palvelusten tarjonnan sijoittumisesta johtuvat eroavaisuudet vaikuttavat niin, ettei hoitoon pääseminen ole kaikille samalla tavalla mahdollista. Lähiympäristössä oleville henkilöille palveluksia tarjotaan, kun taas yksityisen sektorin periferiaan jääneet henkilöt joutuvat hakeutumaan sen piiriin. 23
24 2.3. Yksityisten terveydenhuoltopalvelusten tarjontaan liittyvät ominaispiirteet Kysynnän ja tarjonnan vuorovaikutuksen lopputulos Terveydenhuoltopalvelusten käyttäjät voivat vaikuttaa siihen, mitä palveluksia yksityinen sektori tarjoaa, sillä riittävän suuri kysyntä johtaa tarjonnan syntymiseen. Marjukka Mäkelän (1993, 7) kärjistetyn näkemyksen mukaan yksityinen sektori tarjoaa melkein mitä tahansa pyydettyjä palveluksia, kunhan vain maksaja löytyy. Palvelusten käyttäjien vaikutusmahdollisuuksia voidaan myös kritisoida. Terveydenhuolto on alan asiantuntemuksen omaavien henkilöiden hallitsemaa aluetta, jolla he pääasiallisesti määrittävät mitä mitenkin tarjotaan. Yksityinen sektori sanelee toimintaehtonsa, joihin palvelusten käyttäjien on mukauduttava. He voivat välittömästi päättää eri tarjoajien osalta sen, kenen määrittelemiin toimintaehtoihin mukautuvat. Kumpikaan osapuoli ei pysty yksin määräämään markkinoiden toimintaa. Se on kysynnän ja tarjonnan vuorovaikutuksen lopputulos. Tutkimus- ja hoitotoimenpiteiden hinnoittelussa kaikki niiden tarjoamisesta aiheutuvat kustannukset tulevat katetuiksi. Lisäksi palvelusten tarjoaja saa toiminnastaan vielä ylijäämää. Vaatimus taloudellisesta kannattavuudesta eliminoi julkisille palveluksille ominaisen palvelusten alihinnoittelun, minkä ansiosta ne ovat kaikkien ulottuvilla. Yksityisellä sektorilla alihinnoittelu ei toteudu siksi, että yksittäisten palvelusten alihinnoittelusta aiheutuva tuoton väheneminen kompensoidaan lisäämällä menetetty kate muista tutkimus- ja hoitotoimenpiteistä perittävään hintaan. Suomalaisen yksityisen terveydenhuollon kohdalla ei kuitenkaan voida puhua puhtaasta kaupallisesta toiminnasta eli terveysmarkkinoista, sillä toiminta on käytännössä puolijulkista (Ryynänen ym. 1999, 129). Yksityisen sektorin toimintaa säätelevät monet kilpailua ja kysyntää rajoittavat määräykset. Puhdasta kaupallisuutta rajoittaa saatava menoperustainen julkinen tuki. Palvelusten käyttäjien näkökulmasta tämä tulee selkeimmin esiin siten, että julkinen sektori rahoittaa yksityisiä terveydenhuoltopalveluksia sairausvakuutus- 24
25 järjestelmällä (Karisto 1990, 367; Wendelin-Arponen 1993, 15). Puhtaasti yksityisiä palveluksia ovat ainoastaan kosmeettisista syistä tehtävät tutkimus- ja hoitotoimenpiteet. Puhdasta kaupallisuutta ja kilpailua rajoittavat lainsäädännölliset tekijät, kuten esimerkiksi asiakkaiden tiukka tietosuoja (Pekurinen 1994, 23-28). Myös se, että terveydenhuoltopalvelusten tarjoajien ammatillista pätevyyttä (Vohlonen 1998, 93), toimenharjoittamisoikeutta ja yritysten perustamista säädellään laeilla asiakkaiden suojaamiseksi (Muttilainen 1993; Pantti 1993), merkitsee täydellisen kilpailutilanteen eliminoitumista. (Vrt. Luoma 1995.) Yksityisen sektorin joustavan toimintatavan ansiosta monet julkisella sektorilla mahdottomat asiat ovat yksityisellä puolella mahdollisia. Julkisella sektorilla asiakkaalla ei ole oikeutta määritellä tutkimus- ja hoitotoimenpiteiden tarvettaan (Feldman 1996, 10) sen enempää kuin niiden hankkimispaikkaa. Yksityisten palvelusten osalta nämä ovat mahdollisia silloin kun asiakkaalla on varaa maksaa haluamistaan palveluksista ja toimenpiteet ovat lääketieteellisesti perusteltuja. Kun julkisella puolella ongelmana on usein hoitosuhteen huono jatkuvuus ja rajoitetut mahdollisuudet valita tutkimus- ja hoitotoimenpiteiden tekijä, yksityisellä sektorilla tällaiset ongelmat eliminoituvat. (Kietz 1990, 37; Lahti-Nuuttila 1992, 9.) Julkisella sektorilla on asiakkaan kotikunnalla merkittävä asema, sillä kiireellisiä tutkimus- ja hoitotoimenpiteitä tarvitsevia henkilöitä lukuun ottamatta palveluksia tarjotaan ainoastaan oman kunnan asukkaille. Yksityisellä sektorilla ei asiakkaan kotikunnasta johtuvia rajoituksia ole. Yksityiset palvelukset eivät myöskään ole porrastettuja. Palveluksia tarvitseva henkilö voi hakeutua suoraan haluamansa erikoissairaanhoidon palvelusten tarjoajan luokse ohittaen perusterveydenhuollon. (Kumpusalo ym. 1991, 33-34; Maailman terveysjärjestö 1991, 92; Mattila 1988; Nissinen ym. 1994, ) Tässä suhteessa Suomi on niitä harvoja maita, joissa on mahdollista päästä suoraan erikoislääkärille. Esimerkiksi Iso-Britannian kansallisessa terveydenhuollossa ei yleensä ole mahdollista pyrkiä suoraan erikoislääkärille, vaan yleislääkäri määrittelee erikoislääkäritarpeen kunkin potilaansa kohdalla (Isomäki 1998, 147). Terveydenhuoltopalveluksille on olemassa aina kysyntää. Kysynnälle on kohtalaisen hyvä ennuste jopa lama-aikoina (Tuomainen ym. 1999, 27). Terveydenhuoltopalvelusten kysynnälle on kuitenkin ominaista ennakoimatto- 25
26 muus ja epäsäännöllisyys. Palveluksia ei kysytä niiden itsensä, vaan niiden terveydellisten vaikutusten vuoksi. Tulevaisuuden osalta ihmisten terveydentilan kehitys on epävarmalla pohjalla. Loukkaantumisten tai sairastumisten ajankohtaa ei kyetä varmuudella ennustamaan. Tällöin palvelusten käyttö on epävarmaa, sillä niiden kysyntä on terveyden kysynnästä johdettua. (von Bergmann- Winberg 1989, 16-17; Häkkinen 1991, 208; Luoma 1989.) Terveydenhuoltopalvelusten implisiittinen kysyntä ei kuitenkaan riitä. Palvelusten tarjoajat voivat tuottaa mainonnalla tarjontaehtoista kysyntää (Vohlonen 1998, 45). Terveysmainonnalla muistutetaan terveysvaaroista, loihditaan tautikammoa ja ihmisten tyytymättömyyttä itseensä, yritetään saada heidät tiedostamaan diagnoosin tarpeensa, unelmoimaan superterveydestä, nuoruudesta ja kauneudesta, jopa ikuisesta elämästä (Ryynänen ym. 1999, 67). Raimo Tuomaisen ym. (1999, 70) mukaan lisääntynyt terveyteen kohdistuva mielenkiinto kanavoituu terveydenhuoltopalvelusten kulutukseen. Näkökulman liiallinen painottaminen johtaa medikalisaatioon eli elämän lääketieteellistymiseen. Palvelusten tarjoajat suostuttelevat asiakkaansa ostamaan palveluksia sillä perusteella, että jokin terveydellinen ongelma voi uhata, sillä inhimillisellä hädällä on helppo rahastaa. Monet sairaudet tai pikkuvaivat, jotka ennen jätettiin hoidotta tai hoidettiin kotona, johtavat nykyisin laajoihinkin tutkimus- ja hoitotoimenpiteisiin (Ryynänen ym. 1999, 13). Palveluksia tarvitseville henkilöille ei tehdä heille, vaan palvelusten tarjoajille kannattavia toimenpiteitä, sillä he saavat tulonsa asiakkailleen tekemistä toimenpiteistä. Mitä enemmän he niitä tekevät, sitä enemmän he hyötyvät taloudellisesti. Yksityisten palvelusten tuottajien toimintafilosofia voidaan kyseenalaistaa siten, että onko tarkoituksena saada aikaan voittoa, tuottamalla ohessa terveyttä vai saada aikaan terveyttä, tuottamalla ohessa voittoa (Isomäki 1998, 92). Lyhyen tähtäimen toimintatapa Palveluksia tarvitsevan henkilön maksukyvyn ohella terveydenhuoltopalvelusten hankkiminen yksityiseltä sektorilta perustuu henkilökohtaiseen sopimukseen tarvittavista palveluksista. Kalevi Ellilä (1992, 18) ja Kalevi Ikäheimo ym. (1991, 26